Keskustan 49 kansanedustajaa vierailee tammikuun kolmannella ja neljännellä viikolla yhteensä yli sadassa koulussa ympäri Suomen. Vierailukalenteri kattaa koko Suomen Uudeltamaalta Espoosta käsivarren Lappiin Enontekiölle.

Kansanedustajat vierailevat lähinnä oman kotiseutunsa kouluissa. Osalla kouluvierailuja on muutama viikossa, pari päivässä tai jopa parikymmentä kahden tai kolmen viikon aikana. Osa kansanedustajista tekee yhteisvierailuja oman puolueensa kollegan tai saman alueen toisen puolueen kansanedustajan kanssa.

Kansanedustajat keskustelevat kouluissa oppilaita kiinnostavista asioista ja omasta työstään.

Kouluvierailut liittyvät Suomi 100 -juhlavuoden tapahtumiin eduskunnassa.